ธกส.ออกสลากเพิ่ม 6หมื่นล้านขายส.ค.
ธ.ก.ส.ออกสลากอีก 6 หมื่นล้าน ช่วงเดือน ส.ค.นี้ หลังล่าสุดขาย 6 หมื่นล้านหมดใน 2 เดือน
27 เม.ย. 2560

ธ.ก.ส.ออกสลากอีก 6 หมื่นล้าน ช่วงเดือน ส.ค.นี้ หลังล่าสุดขาย 6 หมื่นล้านหมดใน 2 เดือนรายงานข่าวจากธนาคารเพื่อการเกษตรและสหกรณ์การเกษตร หรือ ธ.ก.ส. เปิดเผยว่า ธนาคารเตรียมพิจารณาออกสลากออมทรัพย์ ธ.ก.ส. ชุดที่ 5 ในช่วงเดือน ส.ค. 2560 นี้ เพื่อทดแทนสลากรุ่นเก่าที่ครบกำหนดไถ่ถอนคืนในช่วงปลายปีนี้ซึ่งมีวงเงินอีกราว 3-6 หมื่นล้านบาทนอกจากนี้ ยังเป็นการรองรับความต้องการซื้อสลากของรายย่อย เนื่องจากสลาก ธ.ก.ส.ชุดที่ 4 ที่ผ่านมา วงเงิน 6 หมื่นล้านบาท อายุ 3 ปี ที่เริ่มรับฝากตั้งแต่วันที่ 17 ก.พ. ปรากฏว่าจำหน่ายได้หมดทั้งจำนวนเมื่อกลางเดือน เม.ย.ที่ผ่านมาทั้งนี้ การจำหน่ายสลาก 6 หมื่นล้านบาทหมดใน 2 เดือน ถือว่าเร็วมาก เพราะมีลูกค้าเดิมที่สลากครบวาระไถ่ถอน กลับมาซื้อใหม่กว่า 3 หมื่นล้านบาท หรือราว 60% ที่เหลืออีก 40% ส่วนใหญ่เป็นผู้ซื้อรายย่อย เพราะเป็นทางเลือกการออมที่ดีทางหนึ่งสำหรับแผนธุรกิจ ปีบัญชี 2560 ธ.ก.ส.ตั้งเป้าปล่อยสินเชื่อเพิ่มขึ้น 8.6 หมื่นล้านบาท (ไม่รวมสินเชื่อนโยบายรัฐและอื่นๆ) ส่วนเงินฝากตั้งเป้าเพิ่ม 5 หมื่นล้านบาท คาดว่าจะมีรายได้ ค่าบริการและค่าธรรมเนียม 4,000 ล้านบาท ส่วนยอดหนี้ที่ไม่ก่อให้เกิดรายได้ หรือเอ็นพีแอล ไม่เกิน 4% และมีกำไรสุทธิ 7,190 ล้านบาท